ร้านไดโดม่อนเป็นร้านที่เปิดมานาน ผมเห็นตั้งแต่สมัยเด็ก ๆ จนร้านเริ่มสู้ร้านอื่นไม่ไหว ก็มีการเปลี่ยนมือเจ้าของ และทำการตลาดปรับปรุงร้านใหม่ ตอนนี้เหมือนจะตีตื้นกลับมาได้บ้างแล้ว สาขาที่ซีคอนก็มีโปรโมชั่นเหมือนร้านอื่น ๆ ครับ และถ้าเพิ่มหม้อต้มก็บวกเพิ่มอีกคนละ 40 บาท บุฟเฟต์เป็นแบบเดินตักเองครับ เนื้อสัตว์ต่าง ๆ จัดใส่ถาดให้เรียบร้อย มีซอสเป็นขวด ๆ ให้เอาไปราดก่อนย่างได้ด้วย
น้ำจิ้มของที่นี่เป็นน้ำจิ้มออกหวาน ๆ ครับ ทานกับเนื้อย่างที่ราดซอสรสชาติเข้มข้นก็ดูเข้ากันดี 
ว่าด้วยเรื่องคุณภาพเนื้อ ก็อาจจะสู้ร้านปิ้งย่างแนวญี่ปุ่นยากินิกุยังไม่ได้เท่าไหร่ครับ 